Marvel komiks olamining mashhur qahramoni – Xalkning egosi o‘zgaradi. Endilikda Xalkning asl ismi Benner emas, kelib chiqishi koreyalik bo‘lgan 19 yoshli Amadey Cho bo‘ladi. Bu haqda Comic Book Resources nashri yozmoqda. Cho ilk bora 2006 yili Amazing Fantasy Vol. 2 bo‘limida chiqqan edi. U aqlli, sergap, kelib chiqishi koreyalik bo‘lgan o‘smir edi. Shuningdek, u Xalkning muxlisi hisoblanardi. Uning obrazini ssenariynavis Greg Pak va rassom Frenk Cho ishlab chiqqan edi. Yangi Xalk, ta’kidlanishicha, eskisidan farq qiladi. Shu bilan birga, eski Xalk – Bryus Bennerning tarixi tugamaydi. U komikslarda endi boshqa qiyofada paydo bo‘la boshlaydi.Komikslar kuz oylarida chiqarila boshlanadi.